Қазақстандағы үш жаңа облыс ресми түрде құрылды
"Қазақстандағы үш жаңа облыс ресми түрде құрылды" | "https://abai.kz/post/153184"
TITLE: Қазақстандағы үш жаңа облыс ресми түрде құрылды
URL: https://abai.kz/post/153184
META: "Қазақстандағы үш жаңа облыс ресми түрде құрылды" | "https://abai.kz/post/153184"
DATE: 08.06.2022
AUTHOR(s): Abai.kz
TOTAL WORDS: 186
TEXT: Бүгіннен бастап мемлекет басшысының 2022 жыл 8 маусымдағы "Қазақстан Республикасының әкімшілік-аумақтық құрылысының кейбір мәселелері туралы" Жарлығы күшіне енді. Бұл туралы Ақорда сайтында жарияланды. Сонымен үш жаңа облыс ресми түрде жарияланды: «Шығыс Қазақстан облысының құрамынан Ақсуат, Абай, Аягөз, Бесқарағай, Бородулиха, Жарма, Үржар, Көкпекті аудандарын, Семей және Курчатов қалаларын бөлу жолымен әкімшілік орталығы Семей қаласында орналасатын Абай облысы; Алматы облысының құрамынан Ақсу, Алакөл, Ескелді, Қаратал, Кербұлақ, Көксу, Панфилов, Сарқан аудандарын, Талдықорған және Текелі қалаларын бөлу жолымен әкімшілік орталығы Талдықорған қаласында орналасатын Жетісу облысы; Қарағанды облысының құрамынан Жаңаарқа, Ұлытау аудандарын, Жезқазған, Қаражал және Сәтбаев қалаларын бөлу жолымен әкімшілік орталығы Жезқазған қаласында орналасатын Ұлытау облысы құрылсын. Алматы облысының әкімшілік орталығы Талдықорған қаласынан Қонаев қаласына көшірілсін»,- деп жазылды қаулыда. Сондай-ақ екінші қаулы бойынша Шығыс Қазақстан облысы Тарбағатай ауданының әкімшілік орталығы Шығыс Қазақстан облысы Тарбағатай ауданының Ақсуат ауылынан Ақжар ауылына көшірілді. «Шығыс Қазақстан облысының құрамында: Тарбағатай ауданының құрамынан бөлу жолымен әкімшілік орталығы Ақсуат ауылында орналасатын Ақсуат ауданы; «Көкпекті ауданының құрамынан бөлу жолымен әкімшілік орталығы Самар ауылында орналасатын Самар ауданы құрылсын. Осы Жарлық 2022 жылғы 7 маусымнан бастап қолданысқа енгізіледі және ресми жариялануға тиіс”,- делінген қаулыда. Бүгіннен бастап Қазақстанда 17 облыс бар. Abai.kz
